CELEX: 32013R0053
Language: lt
Date: 2013-01-22 00:00:00
Title: 2013 m. sausio 22 d. Komisijos įgyvendinimo reglamentas (ES) Nr. 53/2013, kuriuo iš dalies keičiamas Tarybos reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai

23.1.2013   
            
            
               LT
            
            
               Europos Sąjungos oficialusis leidinys
            
            
               L 20/46
            
         
      KOMISIJOS ĮGYVENDINIMO REGLAMENTAS (ES) Nr. 53/2013
   2013 m. sausio 22 d.
   kuriuo iš dalies keičiamas Tarybos reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. liepos 18 d. Tarybos reglamentą (EB) Nr. 1183/2005, nustatantį tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai (1), ypač į jo 9 straipsnio 1 dalies a punktą,
   kadangi:
   
               (1)
            
            
               Reglamento (EB) Nr. 1183/2005 I priede išvardyti fiziniai ir juridiniai asmenys, subjektai ir organizacijos, kurių lėšos ir ekonominiai ištekliai pagal tą reglamentą įšaldomi;
            
         
               (2)
            
            
               2012 m. lapkričio 31 d. Jungtinių Tautų Saugumo Tarybos sankcijų komitetas į asmenų ir subjektų, kurių turtas įšaldomas, sąrašą įtraukė du fizinius asmenis ir du subjektus;
            
         
               (3)
            
            
               todėl Reglamento (EB) Nr. 1183/2005 I priedą reikėtų atitinkamai iš dalies pakeisti;
            
         
               (4)
            
            
               siekiant užtikrinti, kad šiuo reglamentu nustatytos priemonės būtų veiksmingos, jis turėtų įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1183/2005 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 22 d.
      
         
            Komisijos vardu Pirmininko pavedimu
         
         
            Užsienio politikos priemonių tarnybos vadovas
         
      
   
   
      (1)  OL L 193, 2005 7 23, p. 1.
   
      PRIEDAS
      Reglamento (EB) Nr. 1183/2005 I priedas iš dalies keičiamas taip:
      
                  (1)
               
               
                  Antraštinė dalis „A. FIZINIAI ASMENYS“ papildoma šiais įrašais:
                  
                              (a)
                           
                           
                              
                                 „Eric Badege. Gimimo data: 1971 m. Įtraukimo į sąrašą pagal 5 straipsnio 1 dalies b punktą data: 2012 12 31.“
                              
                           
                        
                              (b)
                           
                           
                              
                                 „Jean-Marie Lugerero Runiga. Gimimo data: apie 1960 m. Įtraukimo į sąrašą pagal 5 straipsnio 1 dalies b punktą data: 2012 12 31.“
                              
                           
                        
            
                  (2)
               
               
                  Antraštinė dalis „B. JURIDINIAI ASMENYS, SUBJEKTAI IR ORGANIZACIJOS“ papildoma šiais įrašais:
                  
                              (a)
                           
                           
                              
                                 „Forces Democratiques De Liberation Du Rwanda (alias a) FDLR, b) Force Combattante Abacunguzi, c) FOCA, d) Combatant Force for the Liberation of Rwanda). El. pašto adresai: Fdlr@fmx.de; fldrrse@yahoo.fr; fdlr@gmx.net. Buvimo vieta: Šiaurės ir Pietų Kivu, Kongo Demokratinė Respublika. Įtraukimo į sąrašą pagal 5 straipsnio 1 dalies b punktą data: 2012 12 31.“
                              
                           
                        
                              (b)
                           
                           
                              
                                 „M23 (alias Mouvement Du 23 Mars). Įtraukimo į sąrašą pagal 5 straipsnio 1 dalies b punktą data: 2012 12 31.“